
ОБЯВЛЕНИЕ
РИОСВ – Монтана е бенефициент по Оперативна програма “Околна среда 2007 – 2013 г.” с проектното предложение “Разработване на план за управление на защитена зона “Берковица” – BG 0002090, предмет на опазване по Директива 2009/147/ЕО. Същата е една от четирите регионални инспекции с одобрени проекти по  процедура BG161PO005/11/3.1/02/23 – Разработване на планове за управление на защитени зони за опазване на птици, които не се припокриват със зони за опазване на местообитания. Проектът се финансира от Европейски фонд за регионално развитие и държавния бюджет на Република България чрез Оперативна програма “Околна среда 2007 – 2013 г.”.
Проектно предложение “Разработване на план за управление на защитена зона “Берковица” – BG 0002090, предмет на опазване по Директива 2009/147/ЕО е одобрено със Заповед № РД-46/17.01.2012 г. на министърът на околната среда и водите, с която се предоставя безвъзмездна финансова помощ на РИОСВ – Монтана в размер на 121 724,00 лв, от които 103 465,40 лв. от Европейския фонд за регионално развитие и 18 258,60 лв. национално съфинансиране от държавният бюджет на Република България. Срокът за изпълнение на проекта е 22 месеца, с начална дата 24.01.2012 г.

Цел на проекта: Опазването и възстановяването на биологичното разнообразие е сред приоритетите в политиката по Околната среда за Република България и Европейският съюз. Видовото разнообразие е изключително високо предвид относително малката площ на страната. Човешката дейност води не само до пряка загуба и разрушаване на местообитания, но и до промяна на условията в тях. Като резултат цели природни масиви и местообитания са фрагментирани, формират се прегради и препятствия, затрудняващи генетичният обмен между индивиди и популации. Основен инструмент за спиране на загубата на биологичното разнообразие е Екологичната мрежа НАТУРА 2000, чиято цел е дългосрочно опазване благоприятното състояние на определени растителни и животински видове и местата, които обитават. В тази връзка настоящият проект цели опазване и устойчиво управление на местообитанията на приоритетни за опазване видове птици, чрез разработване на План за управление на защитена зона “Берковица” – BG 0002090.

Основните дейности за изпълнение на проекта са:
1. Организация и управление на проекта;
2. Провеждане на предварителни теренни проучвания;
3. Разработване на План за управление на ЗЗ “Берковица”, съгласно изискванията на заданието;
4. Провеждане на обществени обсъждания;
5. Разработване на окончателен вариант на Плана за управление и внасянате му в МОСВ за одобрение;
6. Осигуряване на информация и публичност;
7. Приключване на проекта.

Очаквани резултати:
Разработването на ПУ ще създаде реални възможности за разрешаване на проблемите по опазването на популацията на видовете птици, предмет и цел на опазване в зоната. Планът ще регламентира всички дейности в защитената зона, с което ще се постигне устойчивото й управление. Той ще включва всички необходими дейности, мерки и режими, които следва да бъдат реализирани на територията. В резултат на проекта ще се натрупа систематизирано познание за биологията, екологията, местообитанията и състоянието на популацията за 4 вида птици и конкретните дейности за дългосрочното им опазване, включително и в национален мащаб. Чрез мерките за публичност ще бъде запозната широката общественост, което ще допринесе за по-добро сформиране на екологично съзнание и поведение по опазване на околната среда.

Контакти:


РИОСВ – Монтана, Гр. Монтана 3400,  ул. „Юлиус Ирасек” №4

тел. 096 / 300963,

Електронна поща: riosv_mont@net.surf.net
Интернет страница: www.riosv-montana.com
Ръководител на проекта: Валери Георгиев Първанов

Координатор на проекта: инж. Диана Иванова Маринова

